proxectonos/corpus_dominio_legal_administrativo_tmp huggingface dataset:
ORDE do 18 de marzo de 1998 pola que se modifica a composición do Consello Regulador Provisional da Denominación Específica Orujo de Galicia e nomean os seus membros.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 31/03/1998

Por Orde do 5 de maio de 1989 desta consellería, recoñécese con carácter provisional a denominación específica Orujo de Galicia para os augardentes de Galicia, e nomeouse o seu consello regulador provisional, sendo posteriormente modificado por Orde do 30 de marzo de 1992.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 de decembro, ó conselleiro de Agricultura, Gandería e Política Agroalimentaria, unha vez asumidas as funcións na materia, conforme a competencia recollida no artigo 30.1.3 e 4 do Estatuto de autonomía de Galicia.
Por todo iso, de conformidade co previsto, e no uso das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
O cesamento nas súas funcións, por petición propia, agradecéndolles os servicios prestados, dos membros saíntes do Consello Regulador Provisional da Denominación Específica Orujo de Galicia, nomeados polas ordes desta consellería citadas anteriormente.
Artigo 2º.
A remodelación, nomeamento e constitución dun novo consello regulador provisional, que, por proposta dos sectores interesados, queda formado polos seguintes membros:
Presidente: Crescencio Rodríguez Epelde.
Vocais:
-Polo sector productor de bagazo:
Adega Cooperativa Santa María dos Remedios: Severino Vázquez Domínguez.
Adegas Salnesur, S.A.: Manuel Padín Pérez.
Adegas Moure, S.A.: Evaristo Rodríguez López.
Ribeira do Támega, S.L.: Santiago Cid Harguindey.
José Carlos García Aliende.
Manuel García Gómez.
Bienvenido Ribera Soengas.
-Polo sector elaborador, envellecedor e embotellador:
Vitivinícola do Ribeiro, S.C.L.: Argimiro Levoso Touceda.
Adega Cooperativa Jesús Nazareno: Manuel Fernández Pérez.
Adegas de Vilariño-Cambados, S.A.: Ramón Barral Maquieira.
Augardentes de Galicia, S.A.: José Alvela Edreira.
Destilerías do Condado, S.L.: Manuel Novoa García.
José Manuel Rodríguez González.
Manuel Candamio García.
Vocais técnicos:
José Manuel Fernández Anguiano.
Ignacio Orriols Fernández.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de marzo de 1998.
Cástor Gago Álvarez
Conselleiro de Agricultura, Gandería
e Política Agroalimentaria
2716
DECRETO 96/1998, do 20 de marzo, polo que se modifican os estatutos da sociedade Redes de Telecomunicación Galegas Retegal, S.A.
CONSELLERÍA DE ECONOMÍA E FACENDA — I. DISPOSICIÓNS XERAIS — 30/03/1998

Trala publicación do Decreto 351/1997, do 10 de decembro, polo que se fixa a estructura orgánica da Xunta de Galicia e do Decreto 8/1998, do 8 de xaneiro, polo que se desenvolve a estructura orgánica da Consellería de Cultura, Comunicación Social e Turismo, é preciso modifica-los estatutos da sociedade Redes de Telecomunicación Galegas Retegal, S.A., para o cal e de conformidade co disposto nos artigos 47 e seguintes da Lei 3/1985, do 12 de abril, do patrimonio da Comunidade Autónoma e no artigo 111 do Decreto 50/1989, do 9 de marzo, polo que se aproba o regulamento que a desenvolve, por proposta da Consellería de Economía e Facenda, logo de deliberación do Consello da Xunta de Galicia na súa reunión do día vinte de marzo de mil novecentos noventa e oito,
DISPOÑO:
Artigo único.-O artigo 16 dos estatutos da sociedade Redes de Telecomunicación Galegas Retegal, S.A., aprobados polo Decreto 58/1997, do 20 de febreiro, queda redactado nos seguintes termos:
Artigo 16º.-O Consello de Administración.
1. O Consello de Administración estará integrado por un número de conselleiros que non será inferior a tres nin superior a sete.
2. Será presidente do Consello de Administración o conselleiro de Cultura, Comunicación Social e Turismo da Xunta de Galicia.
3. A elección de conselleiros que debe compoñe-lo consello en cada momento, dentro sempre do mínimo e do máximo a que se refire este artigo, correspóndelle á Xunta Xeral de Accionistas.
4. O Secretario do Consello de Administración será elixido polo consello, por proposta do presidente, e deberá de ser licenciado en dereito. En ausencia del, asumirá as súas funcións o conselleiro de menor idade.
Dieposición derradeira
O presente decreto entrará en vigor o día seguinte ó da sua publicación no Diario Oficial de Galicia.
Santiago de Compostela, vinte de marzo de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
2624
RESOLUCIÓN do 27 de febreiro de 1998 pola que se fai público o acordo do Pleno do Parlamento de Galicia relativo á elección dos membros do Consello de Administración da Compañía de Radio-Televisión de Galicia.
PARLAMENTO DE GALICIA — II. AUTORIDADES E PERSOAL — 23/03/1998

O Pleno do Parlamento de Galicia, en sesión celebrada o día 10 de febreiro, e co quórum de dous tercios previsto no artigo 4.1º, da Lei 9/1984, do 11 de xullo, acordou elixir como membros do Consello de Administración da Compañía de Radio-Televisión de Galicia, ás seguintes persoas:
Conde Cid, Alfredo.
García Goristizu, José Luis.
García Suárez, Francisco.
Jiménez Morán, Juan Manuel.
Iravedra Lestal, José Luis.
Leis Carles, Alexandre.
Navaza González, Teresa.
Ortiz Álvarez, Luis.
Pillado Mayor, Francisco.
Puy Fraga, Pedro.
Tallón Maceira, Jesús.
Villanueva Cendón, Manuel Ángel,
O que se publica para xeral coñecemento e para os efectos establecidos nos artigos 65 e concordantes do Regulamento da Cámara.
Santiago de Compostela, 27 de febreiro de 1998.
José María García Leira
Presidente do Parlamento de Galicia
2351
CORRECCIÓN de erros.- Decreto 73/1998, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 176 P.O.L. 97 Trabada. E.P. Aguaxosa-Trabada.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/03/1998

Advertido erro no devandito decreto, publicado no Diario Oficial de Galicia nº 48, do mércores, 11 de marzo de 1998, cómpre face-la oportuna corrección:
-Na páxina 2.437, no sumario, onde di: «E.P. Anaxosa-Trabada», debe dicir: «E.P. Aguaxosa-Trabada».
1257
ORDE do 6 de marzo de 1998 pola que se actualizan os prezos privados das doses seminais producidas no Centro de Selección e Reproducción Animal de Fontao.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 18/03/1998

O artigo 6 da Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia dispón que os prezos privados obtidos polos órganos da Administración, entes e organismos autónomos, como contraprestación á cesión ou alleamento de bens ou á prestación de servicios, serán fixados pola consellería correspondente atendendo ás condicións e circunstancias do mercado no que operen, e publicaranse no Diario Oficial de Galicia.
De conformidade co devandito artigo, a orde da Consellería de Agricultura, Gandería e Montes, do 17 de febreiro de 1997 (DOG nº 53, do 18 de marzo)
determinou os prezos privados de determinados servicios prestados pola consellería, entre os que figuraban os correspondentes á venda de doses seminais producidas no Centro de Selección e Reproducción Animal de Fontao.
As circunstancias actuais fan necesario o establecemento dunha nova categoría de seme así como a adecuación dos prezos de tódalas doses para a súa adaptación ás demandas do mercado.
Por todo iso, e logo do informe favorable da Consellería de Economía e Facenda,
DISPOÑO:
Artigo único.
1. Os prezos privados esixibles polos servicios prestados polo Instituto Lácteo e Gandeiro de Galicia, referentes ás doses seminais producidas no Centro de Selección e Reproducción Animal de Fontao, son os que figuran no anexo da presente orde.
2. Os referidos prezos incrementaranse, de se-lo caso, co IVE correspondente.
Disposición derrogatoria
Queda derrogado o apartado I do anexo da Orde do 17 de febreiro de 1997, pola que se fixan os prezos derivados dos servicios xestionados pola consellería referentes a doses seminais, determinacións analíticas, plantas e sementes de viveiro, sementes e piñas de sequeiro e especies cinexéticas.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de marzo de 1998.
Castor Gago Álvarez
Conselleiro de Agricultura, Gandería e Política Agroalimentaria
ANEXO
Venda de doses seminais producidas no Centro de Selección e Reproducción Animal de Fontao (Esperante-Lugo). Código 36.16.00.
1. Sementais de raza frisona:
-Categoría especial: 1.300 ptas./dose.-Categoría A: 700 ptas./dose.-Categoría B: 400 ptas./dose.-Categoría C: 125 ptas./dose.-Categoría D: 70 ptas./dose.
2. Sementais de raza rubia galega:
-Categoría A: 200 ptas./dose.-Categoría B: 100 ptas./dose.
2196
RESOLUCIÓN do 12 de marzo de 1998 pola que se designa a data, a hora e o lugar para a celebración do sorteo público ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/03/1998

De conformidade co establecido no artigo 9 do Regulamento de selección de persoal da Administración da Comunidade Autónoma de Galicia, apro
bado polo Decreto 95/1991, do 20 de marzo, cómpre realizar, previa á convocatoria dos procesos de selección e con validez para todos eles, o sorteo público no que se determinará a orde de actuación dos aspirantes nos procesos de selección que se deriven da oferta de emprego público correspondente ó ano 1998. O resultado do dito sorteo deberá ser recollido en cada convocatoria.
En consecuencia, resólvese celebra-lo mencionado sorteo en acto público o día 24 de marzo ás 10 horas no salón sito na última planta do edificio da Consellería da Presidencia e Administración Pública, edificio de San Caetano, en Santiago de Compostela.
Santiago de Compostela, 12 de marzo de 1998.
Dositeo Rodríguez Rodríguez
Conselleiro da Presidencia e Administración Pública
2192
DECRETO 87/1998, do 5 de marzo, polo que se acepta a cesión a título gratuíto á Comunidade Autónoma de Galicia do inmoble da casa cuartel, situado na avenida de América da Pobra de Trives (Ourense) para edificio de xulgados.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/03/1998

O Pleno da Corporación Municipal da Pobra de Trives acordou en sesión celebrada o día 18 de xuño de 1996, a cesión á Comunidade Autónoma de Galicia do inmoble da casa cuartel situado na avenida de América da Pobra de Trives (Ourense) para edificio de xulgados desa vila.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Asemade, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da conselleiro de Economía e Facenda, feita nos termos nos que o Concello da Pobra de Trives acordou a cesión e logo de deliberación do Consello da Xunta de Galicia na súa reunión do día cinco de marzo de de mil novecentos noventa e oito,
DISPOÑO:
Artigo 1º
Acéptase a cesión gratuíta á Comunidade Autónoma de Galicia do inmoble da casa cuartel, situado na avenida de América da Pobra de Trives. Mide
802,16 m e linda ó norte, Julio Corzo e Orentino Fernández; sur, Nicasio Álvarez; leste, Raquel López, e oeste, rúa Avda. de América.
O inmoble descrito atópase inscrito no Rexistro da Propiedade da Pobra de Trives, no tomo 340, folio 183, do libro 62, predio nº 8228, inscrición terceira.
Artigo 2º
O inmoble cedido destinarase á construcción do edificio de xulgados na Pobra de Trives.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
2295
RESOLUCIÓN do 16 de marzo de 1998, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001844/1997, interposto por Green School, Sociedad Limitada.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/03/1998

Recibida da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001844/1997, interposto por Green School, Sociedad Limitada contra Resolución do 24 de xuño de 1997, da Consellería de Educación e Ordenación Universitaria, sobre a non renovación do concerto educativo co centro privado Videlba de Montrove-Oleiros.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e se emprazan para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 16 de marzo de 1998.
Máximo García Serrano
Secretario xeral da Consellería de Educación
e Ordenación Universitaria
2586
RESOLUCIÓN do 3 de marzo de 1998 pola que se crea o ficheiro de datos de carácter persoal do Centro de Innovación e Servicios Tecnolóxicos da Madeira.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/03/1998

Primeiro.-O Centro de Innovación e Servicios Tecnolóxicos da Madeira (CIS-Madeira) dependente do Igape dispón do seguinte ficheiro automatizado no que se conteñen e procesan datos de carácter persoal: ficheiro de subministradores de maquinaria, tecnoloxía e servicios.
Segundo.-O ficheiro de subministradores de maquinaria, tecnoloxía e servicios contén os datos de fabricantes e distribuidores comunitarios e non comunitarios de maquinaria e equipos susceptibles de seren utilizados por empresas relacionadas co sector forestal, ben directamente ou coas adaptacións pertinentes, así como os datos de subministradores de tecnoloxías xenéricas e específicas e das empresas de servicios das que poderían beneficiarse as empresas e profesionais do sector forestal de Galicia.
Terceiro.-Os datos de carácter persoal rexistrados no ficheiro automatizado a que se refire o punto primeiro recolléronse tanto de fontes accesibles ó público, como mediante enquisa directa e só serán utilizados para os fins expresamente previstos, tendo acceso directo ós ditos datos os subscriptores da base de datos do CIS-Madeira.
Cuarto.-A responsabilidade sobre o ficheiro automatizado correspóndelle, baixo a autoridade do Consello de Dirección do Igape e o seu presidente, ó director xeral do Igape sen prexuízo da responsabilidade directa que na xestión e custodia dos ficheiros corresponde lle ó xefe de cada unha das áreas ou unidades involucradas. Os dereitos de acceso, rectificación e cancelación poderán exercese ante o director xeral do Igape (rúa Frei Rosendo Salvado, 16, Santiago de Compostela).
Quinto.-En caso de cesión de datos ós servicios de estatística das administracións públicas aplicarase ademáis a normativa vixente en materia de estatística.
Sexto.-A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de marzo de 1998.
Casto Varela Gesto
Director xeral adxunto do Instituto Galego
de Promoción Económica
2261
ORDE do 6 de marzo de 1998 pola que se exclúen do Catálogo de Montes de Utilidade Pública da Provincia de Lugo, os montes Veiga Candaosa e Gallat e Rodil, pertencentes ás parroquias de Santa María Magdalena de Fonfría e Santa María de Trobo do concello da Fonsagrada (Lugo).
CONSELLERÍA DE MEDIO AMBIENTE — III. OUTRAS DISPOSICIÓNS — 23/03/1998

De conformidade co establecido no artigo 43 do Regulamento de montes, do 22 de febreiro de 1962, e o Real decreto 1535/1984, do 20 de xuño, polo que se transfiren á Comunidade Autónoma de Galicia competencias en materia de conservación da natureza, esta consellería, por proposta da Dirección Xeral de Montes e Medio Ambiente Natural,
DISPÓN:
Artigo único.-Dar de baixa do Catálogo de Montes de Utilidade Pública da Provincia de Lugo, por non reunir xa as condicións que foron determinantes para a súa inclusión, por petición do Concello da Fonsagrada, os montes Veiga Candaosa e Gallat e Rodil pertencentes ás parroquias de Santa María Magdalena de Fonfría e Santa María de Trobo que figuraban no CUP cos números 29 e 23 respectivamente.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia e en contra dela só cabe interpor recurso contencioso-administrativo perante o Tribunal Superior de Xustiza de Galicia, no prazo de dous meses, contados desde o día seguinte ó da súa publicación.
Santiago de Compostela, 6 de marzo de 1998.
Carlos del Álamo Jiménez
Conselleiro de Medio Ambiente
2178
RESOLUCIÓN do 25 de febreiro de 1998 pola que se convocan unhas xornadas sobre dereito administrativo.
ACADEMIA GALEGA DE SEGURIDADE — III. OUTRAS DISPOSICIÓNS — 23/03/1998

Dentro dos programas de actividades que a Academia Galega de Seguridade ten previsto realizar no ano 1998, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre dereito administrativo, que deberán desenvolverse conforme as seguintes bases:
Obxectivos.
As xornadas teñen por obxectivo conxuga-lo nivel técnico-xurídico das conferencias coa vertente prác
tica, tendo en conta a profesión dos asistentes.
Destinatarios.
As xornadas van dirixidas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar cuberta a máquina ou con letra moi clara a instancia que figura no anexo.
2. O prazo para a presentación de instancias rematará o día 16 de abril de 1998.
3. As instancias deberán enviarse á sede da Academia Galega de Seguridade: Avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas celebraranse durante os días 22 e 23 de abril de 1998.
O horario será en xornada de mañá (9.30 h-13.30 h) e tarde (16 h-20 h) o día 22, e en sesión de mañá o día 23.
Relación de admitidos.
A relación de admitidos publicarase o día 20 de abril de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (986) 59 00 21.
Lugar.
Salón de actos nº 1 da Consellería da Presidencia e Admón. Pública, sito no edificio administrativo de San Caetano, en Santiago de Compostela.
Certificado de participación.
Ó remate das xornadas entregaráselle un certificado de asistencia a aquelas persoas que acrediten a súa participación continuada nelas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
Santiago de Compostela, 25 de febreiro de 1998.
Juan José Fariñas-Ferro Rodríguez
Director xeral da Academia Galega de Seguridade
2328
DECRETO 110/1998, do 30 de marzo, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 15/04/1998

En virtude do establecido nos artigos 8, parágrafo terceiro, e 10º f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 9 e) do Regulamento de réxime interno deste, publicado no Diario Oficial de Galicia nº 114, do 11 de xuño de 1996, e de acordo coa proposta efectuada pola organización correspondente,
DISPOÑO:
Artigo único.- Que cese como membro titular do Consello Económico e Social de Galicia Juan Casas González, de acordo coa proposta da Confederación de Empresarios de Galicia.
Santiago de Compostela, trinta de marzo de mil novecentos noventa e oito.
Manuel Fraga Iribarne
Presidente
3250
DECRETO 111/1998, do 30 de marzo, polo que se nomea un membro do Consello Económico e Social de Galicia.
PRESIDENCIA — II. AUTORIDADES E PERSOAL — 15/04/1998

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, publicado no Diario Oficial de Galicia nº 114, do 11 de xuño de 1996, e de acordo coa proposta efectuada pola organización correspondente,
DISPOÑO:
Artigo único.- Noméase como membro titular do Consello Económico e Social de Galicia a Manuel Caeiro Varela, de acordo coa proposta da Confederación de Empresarios de Galicia.
Santiago de Compostela, trinta de marzo de mil novecentos noventa e oito.
Manuel Fraga Iribarne
Presidente
3144
RESOLUCIÓN do 25 de marzo de 1998 pola que se convocan unhas xornadas sobre tráfico ilícito de vehículos.
ACADEMIA GALEGA DE SEGURIDADE — III. OUTRAS DISPOSICIÓNS — 16/04/1998

Dentro dos programas de actividades que a Academia Galega de Seguridade ten previsto realizar no
ano 1998, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre tráfico ilícito de vehículos, que deberán desenvolverse conforme as seguintes bases:
Obxectivos.
As xornadas teñen por obxectivo dota-los membros dos corpos e forzas de seguridade duns coñecementos necesarios para poder resolver tódolos problemas que se lles poidan presentar en relación co tráfico ilícito de vehículos.
Destinatarios.
As xornadas van dirixídas ós membros dos corpos e forzas de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 14 de maio de 1998.
3. As instancias deberán enviarse á sede da Academia Galega de Seguridade: Avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei
30/1992, do 26 de novembro, de réxime xurídico das administracións públicas e do procedemento administrativo común.
Datas.
Ás xornadas celebraranse durante os días 28 e 29 de maio de 1998.
O horario será en xornada de mañá (9.30-14 h) e tarde (16.30-20 h) o día 28, e en sesión de mañá o día 29.
Relación de admitidos.
A relación de admitidos publicarase o día 19 de maio de 1998 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (986) 59 00 21.
Lugar.
Salón de actos nº 1 da Consellería da Presidencia e Admón. Pública, sito no edificio administrativo de San Caetano, en Santiago de Compostela.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 25 de marzo de 1998.
Juan José Fariñas-Ferro Rodríguez
Director xeral da Academia Galega de Seguridade
3269
CORRECCIÓN de erros.-Orde do 13 de marzo de 1998 pola que se establecen liñas de actuación e estímulo á formación de mulleres naquelas profesións ligadas a sectores e actividades consideradas prioritarias en Galicia, confinanciadas polo Fondo Social Europeo.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 16/04/1998

Advertidos erros na citada orde, publicada no Diario Oficial de Galicia número 59, do 27 de marzo de 1998, é necesario efectua-la oportuna corrección:
Na páxina 3.071, no recadro terceiro, onde di: «Que de acordo coa orde da Consellería de Familia e Promoción do Emprego, Muller e Xuventude, do 29 de xaneiro de 1996, desexa realiza-las accións...», debe dicir: «Que de acordo coa orde da Consellería de Familia e Promoción do Emprego, Muller e Xuventude, do 13 de marzo de 1998, desexa realiza-las accións...».
3080
RESOLUCIÓN do 30 de marzo de 1998, da Secretaría Xeral da Consellería de Medio Ambiente, pola que se acorda a remisión do expediente solicitado pola sala do contencioso-administrativo en relación co recurso 03/10237/1997, interposto por Robustiano Gallego Cabodevila.
CONSELLERÍA DE MEDIO AMBIENTE — III. OUTRAS DISPOSICIÓNS — 24/04/1998

Na Sala do Contencioso-Administrativo do Tribunal Superior de Xustiza de Galicia tramítase o recurso 03/10237/1997, interposto por Robustiano Gallego Cabodevila contra a resolución da Consellería de Agricultura, Gandería e Montes do 26-9-1997 pola que se acorda sanciona-lo recorrente pola presunta comisión dunha infracción administrativa tipificada no artigo 410 do Regulamento de montes, tendo sido reclamado o expediente por esta, nesta data acórdase remiti-lo dito expediente á sección terceira da dita sala do contencioso-administrativo.
O que se notifica para xeral coñecemento de tódalas persoas interesadas no procedemento e emprázanse para que poidan comparecer en autos na sección terceira da antedita sala no prazo de nove días.
Santiago de Compostela, 30 de marzo de 1998.
Xosé Luis Aboal García-Tuñón
Secretario xeral da Consellería de Medio Ambiente
3542
RESOLUCIÓN do 24 de marzo de 1998, da Secretaría Xeral da Consellería de Medio Ambiente, pola que se acorda a remisión do expediente solicitado pola sala do contencioso-administrativo en relación co recurso 03/9928/1997, interposto por Juan Manuel Vieito Fuentes.
CONSELLERÍA DE MEDIO AMBIENTE — III. OUTRAS DISPOSICIÓNS — 24/04/1998

Na Sala do Contencioso-Administrativo do Tribunal Superior de Xustiza de Galicia tramítase o recurso 03/9928/1997, interposto por Juan Manuel Vieito Fuentes contra a resolución da Consellería de Agricultura, Gandería e Montes do 29-7-1997 pola que se lle sanciona cunha multa e se lle obriga a demole-lo construído e devolve-lo monte ó seu estado orixinario, tendo sido reclamado o expediente por ela, nesta data acórdase remiti-lo dito expediente
á sección terceira da dita sala do contencioso-administrativo.
O que se notifica para xeral coñecemento de tódalas persoas interesadas no procedemento e emprázanse para que poidan comparecer en autos na sección terceira da antedita sala no prazo de nove días.
Santiago de Compostela, 24 de marzo de 1998.
Xosé Luis Aboal García-Tuñón
Secretario xeral da Consellería de Medio Ambiente
3459
RESOLUCIÓN do 24 de marzo de 1998, da Secretaría Xeral da Consellería de Medio Ambiente, pola que se acorda a remisión do expediente solicitado pola sala do contencioso-administrativo en relación co recurso 03/10224/1997, interposto por Luis Pampín Touceda.
CONSELLERÍA DE MEDIO AMBIENTE — III. OUTRAS DISPOSICIÓNS — 24/04/1998

Na Sala do Contencioso-Administrativo do Tribunal Superior de Xustiza de Galicia tramítase o recurso 03/10224/1997, interposto por Luis Pampín Touceda contra a resolución da Consellería de Agricultura, Gandería e Montes do 26-9-1997 pola que se lle sanciona cunha multa como autor dunha infracción administrativa tipificada no artigo 410 do Regulamento de montes, tendo sido reclamado o expediente por esta, nesta data acórdase remiti-lo dito expediente á sección terceira da dita sala do contencioso-administrativo.
O que se notifica para xeral coñecemento de tódalas persoas interesadas no procedemento e emprázanse para que poidan comparecer en autos na sección terceira da antedita sala no prazo de nove días.
Santiago de Compostela, 24 de marzo de 1998.
Xosé Luis Aboal García-Tuñón
Secretario xeral da Consellería de Medio Ambiente
3461
CORRECCIÓN de erros.-Resolución do 13 de febreiro de 1998 pola que se desenvolve a Orde do 1 de decembro de 1997, pola que se establece a convocatoria pública para a programación de cursos do plan nacional de formación e inserción profesional na Comunidade Autónoma de Galicia correspondente ó exercicio de 1998.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 20/04/1998

Advertidos erros na citada resolución, publicada no Diario Oficial de Galicia número 43, do 4 de
marzo de 1998, é necesario efectua-la oportuna corrección.
Na páxina 2.174 debe suprimirse integramente o punto 3 do artigo 10 que di textualmente: «Os traballadores en activo que sexan alumnos das accións previstas na presente resolución non terán dereito á bolsa nin á axuda de tranporte».
3217
CORRECCIÓN de erros.-Decreto 36/1998, do 15 de xaneiro, polo que se desafecta unha franxa de terreo de 1.875 m de longo por 4 m de largo que forma parte do centro de investigacións agrarias de Mabegondo, termo municipal de Abegondo (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/04/1998

Advetidos erros no Decreto 36/1998, do 15 de xaneiro, publicado no DOG número 24, do xoves, 5 de febreiro de 1998, cómpre face-las seguintes correccións:
No título do decreto, onde di: «polo que se desafecta unha franxa de terreo de 1.875 m de longo por 4 m de largo...,» debe dicir: «polo que se desafecta unha franxa de terreo de 2.578 m de longo por 4 m de largo...».
No artigo 1º, onde di: «Desaféctase do dominio público unha franxa de 1.875 ma de longo por 4 m de largo aproximadamente,...», debe dicir: «Desaféctase do dominio público unha franxa de 2.578 m de longo por 4 m de largo aproximadamente...».
2780
ORDE do 16 de marzo de 1998 pola que se dan instruccións para a conmemoración do Día das Letras Galegas nos centros de ensino non universitarios.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/04/1998

A institucionalización pola Real Academia Galega, a partir de 1963, do Día das Letras Galegas o 17 de maio, foi sen dúbida un acontecemento que ano tras ano colleu pulo e resonancia na nosa sociedade, de tal xeito que en toda a Comunidade Autónoma galega se proxecta a figura homenaxeada e serve, ó mesmo tempo, para reflexionar sobre Galicia, sobre a súa lingua e sobre a súa cultura.
A Real Academia Galega tomou como punto de partida para a celebración desta efeméride a publicación no ano 1863 de Cantares Gallegos, de Rosalía de Castro.
O goberno galego declara o ano 1998 como ano dos poetas medievais Martín Codax, Mendinho e Johan de Cangas, personalidades que contribuíron coas súas trobas a acada-lo maior esplendor da literatura galega. O galego converteuse gracias a eles na lingua por excelencia da lírica de toda a Península e acadou rango de lingua internacional, presente tanto nos autores como nas cortes reais e señorais da época.
Os galegos de todo o mundo debémoslles recoñecemento a estas personalidades da nosa cultura e das nosas letras, polo que debemos contribuír non só a dar a coñecer na nosa terra a figura destes galegos insignes e a súa obra, senón tamén a anima-los galegos a segui-lo seu exemplo de traballadores incansables a prol do seu país e da dignificación da nosa lingua e cultura e, polo tanto, da nosa identidade.
Por iso, esta consellería,
DISPÓN:
Primeiro.-Durante o mes de maio destacarase en tódolos centros docentes situados na Comunidade Autónoma galega a importancia que ten para Galicia o Día das Letras Galegas.
Segundo.-O profesorado, de acordo coa liña que estableza o consello escolar de cada centro, programará as actividades escolares que considere oportunas para un mellor coñecemento desta data.
Terceiro.-En calquera caso, cando menos, dedicarase en cada un dos grupos de cada curso unha hora ó desenvolvemento dunha lección ou conferencia-coloquio, adaptada á idade do alumnado, na que se poña de manifesto a importancia que ten para Galicia a nosa lingua, facendo referencia ós poetas medievais homenaxeados este ano: Martín Codax, Mendihno e Johan de Cangas.
Santiago de Compostela, 16 de marzo de 1998.
Celso Currás Fernández
Conselleiro de Educación e Ordenación
Universitaria
3002
RESOLUCIÓN do 6 de abril de 1998 pola que se fan públicos algúns dos acordos da comisión encargada da selección dos participantes nos cursos XIX, XX, XXI, XXII e XXIII para a obetención do diploma de directivo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 14/04/1998

Á vista do acordado na reunión do día 6 de abril de 1998 pola comisión encargada da selección dos participantes nos cursos XIX, XX, XXI, XXII e XXIII para obtención do diploma de directivo convocados por Resolución do 9 de xaneiro de 1998 (DOG nº 12, do 20-1-1998).
RESOLVO:
1º Anuncia-la publicación da relación provisional de excluídos da participación nos cursos XIX, XX, XXI, XXII e XXIII para obtención do diploma de directivo.
2º Anuncia-la publicación da relación de admitidos para participar no proceso selectivo dos XIX, XX, XXI, XXII e XXIII cursos para obtención do diploma de directivo, coas puntuacións correspondentes conforme ó baremo aplicable.
3º As devanditas relacións estarán no taboleiro de anuncios da EGAP. Tamén serán remitidas ó Centro de Información Administrativa e Atención ó Cidadán e ás delegacións provinciais da Consellería da Presidencia e Administración Pública.
4º Fixar un prazo de dez días para que os interesados poidan aduci-las alegacións que estimen oportunas.
5º Publica-la puntuación mínima esixida para ser convocado á realización da entrevista. A dita puntuación fíxase en 0,40 puntos.
6º Anunciar que a lista definitiva de participantes se publicará só no taboleiro de anuncios da EGAP.
Santiago de Compostela, 6 de abril de 1998.
Domingo Bello Janeiro
Director da Escola Galega de Administración Pública
3119
RESOLUCIÓN do 23 de marzo de 1998, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000298/1998 interposto, por Colegio San Miguel, S.L.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/04/1998

Recibida da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0000298/1998, interposto polo Colexio San Miguel, S.L., contra Resolución do 3 de decembro de 1997 da Consellería de Educación e Ordenación Universitaria, sobre denegación axuda económica de dúas unidades de educación infantil ó centro privado San Miguel 2.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e
se emprazan para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 23 de marzo de 1998.
Máximo García Serrano
Secretario xeral da Consellería de Educación e Ordenación Universitaria
3420
CORRECCIÓN de erros.- Orde do 25 de marzo de 1998 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 20/04/1998

Advertido erro na devandita orde, publicada no Diario Oficial de Galicia nº 66, do martes, 7 de abril de 1998, cómpre face-la oportuna corrección:
-Na páxina 3.588, no sumario, onde di: «Orde do 25 de marzo de 1997...», debe dicir: «Orde do 25 de marzo de 1998...».
-Na mesma páxina, onde di: «Santiago de Compostela, 25 de marzo de 1997», debe dicir: «Santiago de Compostela, 25 de marzo de 1998».
3411
ORDE do 25 de marzo de 1998 pola que se autorizan os cambios de denominación do colexio de educación infantil e primaria Ferreira de Pantón, Pantón (Lugo), escola de educación infantil O Viso, Nigrán (Pontevedra) e do colexio de educación infantil e primaria Menor Altamar, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/04/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (Diario Oficial de Galicia do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-los cambios de denominación dos centros que no anexo se relacionan.
Santiago de Compostela, 25 de marzo de 1998.
Celso Currás Fernández
Conselleiro de Educación e Ordenación Universitaria
ANEXO
* Provincia: Lugo.
Concello: Pantón.
Localidade: Castro.
Código do centro: 27009050.
Denominación: Colexio de Educación Infantil e Primaria Ferreira de Pantón.
Nova denominación: Colexio de Educación Infantil e Primaria Monte Baliño.
* Provincia: Pontevedra.
Concello: Nigrán.
Localidade: O Viso.
Código do centro: 36015470.
Denominación: Escola de Educación Infantil O Viso.
Nova denominación: Escola de Educación Infantil Maestro Don José.
* Provincia: Pontevedra.
Concello: Vigo.
Localidade: Vigo.
Código do centro: 36015834.
Denominación: Colexio de Educación Infantil e Primaria Menor Altamar.
Nova denominación: Colexio de Educación Infantil e Primaria Altamar.
3018
ORDE do 23 de marzo de 1998 pola que se autoriza a inclusión da escola de música municipal de Burela (Lugo) no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/04/1998

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1º establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música polo concello de Burela, os servicios competentes da Consellería de Educación e Ordenación Universitaria, comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola, da que os datos se sinalan no anexo a esta orde queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde de 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor ó día seguinte ó da súa publicación no Diario Oficial de Galicia.
Santiago de Compostela, 23 de marzo de 1998.
Celso Currás Fernández
Conselleiro de Educación e Ordenación Universitaria
ANEXO
* Provincia de Lugo.
Denominación específica: escola de música de Burela.
Titular: Concello de Burela.
Domicilio: praza da Mariña, s/n.
Localidade: Burela.
Provincia: Lugo.
3167
RESOLUCIÓN do 20 de marzo de 1998, da Dirección Xeral de Centros e Inspección Educativa, pola que se lle autoriza a ampliación de unha unidade de Educación Primaria ó centro privado concertado Santa Teresa de Jesús de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/04/1998

Examinado o expediente incoado pola titularidade do centro privado concertado Santa Teresa de Jesús de Ourense no que solicita a ampliación dunha unidade de educación primaria.
Resultando que o expediente foi tramitado pola Delegación Provincial de Educación e Ordenación Universitaria de Ourense que o envía cos informes emitidos pola inspección de educación e pola unidade técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), a disposición derradeira primeira do Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que o devandito centro privado ten autorización definitiva para impartir educación primaria. Esta dirección xeral,
RESOLVEU:
Autorizarlle a ampliación dunha unidade de educación primaria ó centro privado que se relaciona no anexo da presente resolución, facendo constar que, para a posta en funcionamento dela, a titulación do profesorado deberá axustarse ó establecido no Real decreto 1004/1991.
Santiago de Compostela, 20 de marzo de 1998.
Severino Somoza Gómez
Director xeral de Centros e Inspección Educativa
ANEXO
Provincia de Ourense.
Concello: Ourente.
Localidade: Ourente.
Enderezo: r/ Peña Trevinca, 2.
Denominación: Santa Teresa de Jesús.
Titular: Hermanas Carmelitas de la Caridad.-Composición resultante:
Centro de educación infantil: 5 unidades.
Centro de educación primaria: 18 unidades.
Centro de educación secundaria: 12 unidades de educación secundaria obrigatoria.
Centro de bacharelato de 8 unidades coas modalidades seguintes: ciencias da natureza e da saúde e humanidades e ciencias sociais.
3036
ORDE do 16 de abril de 1998 pola que se aproba o contido do XIX, XX, XXI, XXII e XXIII cursos para a obtención do diploma de directivo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/04/1998

Á vista da proposta do director da EGAP e en virtude do previsto no artigo 8 do Decreto 294/1992, do 10 de setembro, modificado polos decretos 1/1995, do 12 de xaneiro (Diario Oficial de Galicia nº 9, do 13-1-1995) e 319/1996, do 26 de xullo (Diario Oficial de Galicia nº 153, do 6-10-1996), polo que se regula o diploma de directivo, dispoño aproba-lo contido do programa que se deberá impartir na XIX, XX, XXI, XXII e XXIII edición do curso para a obtención do diploma de directivo, segundo figura no anexo a esta orde.
Santiago de Compostela, 16 de abril de 1998.
Dositeo Rodríguez-Rodríguez
Conselleiro da Presidencia e Administración Pública
ANEXO I
Módulo I: función directiva.
-Xestión pública e privada; especifidades da xestión pública; políticas públicas.
-Directivos públicos e directivos privados.
-A natureza do traballo directivo.
-Os roles directivos.
Módulo II: habilidades I (dirección de reunións).
-As reunións como ferramenta de xestión.
-Tipos de reunións utilizadas na Administración.
-Reunións de información.
-Habilidades e técnicas do responsable de reunións de información.
-Reunións de discusión.
Módulo III: xestión de recursos humanos.
-A xestión de recursos humanos como sistema integrado.-Planificación e dimensionamento de cadros de persoal.-Deseño de postos e políticas retributivas.-Promoción, carreira e provisión de postos.
-Formación e desenvolvemento profesional.
Módulo IV: xestión orzamentaria.
-Modelos orzamentarios.-O orzamento por programas;
-O orzamento por obxectivos;
-O orzamento base-cero;
-A modernización dos sistemas orzamentarios.
-Orzamento e xestión estratéxica.
Módulo V: habilidades II (negociación).
-Negociación: concepto e características.
-Tipoloxía da negociación.
-A negociación na Administración pública.
Módulo VI: deseño organizativo.
-As partes da organización.
-Sistemas de coordinación.
-As configuracións:
-A organización simple;
-A burocracia;
-A organización profesional,
-A organización divisional.
Módulo VII: dirección por obxectivos.
-O concepto de control de xestión.
-Aplicación do sector público: necesidades de adaptación do modelo clásico.
-Indicadores e metodoloxía da dirección por obxectivos.
Módulo VIII: xestión do cambio.
-As dimensións do cambio organizativo: contexto, contido e proceso.
-Experiencias de reforma administrativa.
-Estratexias da xestión do cambio; actores e métodos.
-A reforma administrativa da Xunta de Galicia.
3580
DECRETO 112/1998, do 2 de abril, polo que se acepta a cesión a título gratuíto dun terreo de 6.000 m, sito no lugar de Coirón da parroquia de Dena, Concello de Meaño (Pontevedra), para a construcción dun centro de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/04/1998

O Pleno da Corporación Municipal de Meaño, reunido en sesión extraordinaria o día 23 de setembro de 1997, acordou a cesión á Comunidade Autónoma de Galicia dun terreo de 6.000 m sito en Coirón-Dena (Concello de Meaño-Pontevedra) para a construcción dun centro de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do Regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello de Meaño acordou a cesión, e logo de deliberación do Consello da Xunta de Galicia na súa reunión do día dous de abril de mil novecentos noventa e oito,
DISPOÑO:
Artigo 1º
Acéptase a cesión gratuíta dun terreo de 6.000 m, situado en Coirón-Dena (Concello de Meaño-Pontevedra) que linda: norte, Laureano Manuel García Ruibal; sur, Laureano Manuel García Ruibal e Concello de Meaño; leste, Concello de Meaño; oeste, José Carballo Domínguez.
O inmoble descrito foi presentado a liquidación atopándose pendente de inscrición ata que transcorra un ano desde a súa data, conforme o disposto no artigo 205 da Lei hipotecaria e 298 do seu regulamento.
Artigo 2º
O inmoble cedido destinarase á construcción dun centro de educación secundaria en Meaño (Pontevedra).
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dous de abril de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
3101